./data/phi0978/phi001/phi0978.phi001.perseus-lat2.xml
Pliny the Elder
rami a radice septeni octonique fruticant foliiscrassis, carnosis  nascitur in cultis et maxime inter vites inlinitur lentigini et, cum inaruit, deteritur  inlinitur etvitiligini ternis fere mensibus senis horis noctis aut dieiet ut postea farina hordeacia inlinatur  medetur et vulneribus et fistulis — Trichomanes adianto simile est,exilius modo nigriusque, foliis lenticulae, densis, parvis,adversis inter se  decoctum eius strangurias sanat in vinoalbo potum addito cumino rustico, liennem  cohibet capillosfluentes aut, si effluxerint, reparat alopeciasque densat tritum in oleo et inlitum  sternumenta quoque gustatu movet — Thalictrum folia coriandri habet, pinguiora paulo,caulem papaveris  nascitur ubique, praecipue campestribus medentur ulceribus folia cum melle — Thlaspiduorum generum est: angustis foliis, digitali latitudine etlongitudine, in terram versis, in cacumine divisis, cauliculosemipedali non sine ramis,      peltarum specie semineincluso, lenticulae effigie, nisi quod infringitur, unde nomen  flos albicat  nascitur in semitis et saepibus  semenasperi gustus bilem et pituitam utrimque extrahit; modussumendi acetabuli mensura  prodest et ischiadicis infusum potione sanguinem trahit, menses quoque ciet, sed partusnecat  alterum thlaspi aliqui Persicon napy vocant, latisfoliis, radicibus magnis, et ipsum utile ischiadicorum infusioni  prodest et inguinibus utrumque  praecipitur, utqui colligat dicat, sumere se contra inguina et contra omnes collectiones et contra vulnera, una manu tollat — Trachinia herba qualis sit, non traditur  credo falsum et promissum Democriti portentosum esse, adalligatam triduo absumere lienes — Tragonis sivetragion nascitur in Cretae tantum insulae maritimis, iunipiro similis et semine et folio et ramis  sucus eius lacteusin cummim spissatus vel semen in potione      spiculae corpore eicit; tunditur recens et cum vino inlinitur autsiccae farina cum melle  eadem lactis abundantiam facitmammisque unice medetur  — Est et alia herbatragos, quam aliqui scorpion vocant, semipedem alta, fruticosa, sine foliis, pusillis racemis rubentibus grani tritici,acuto cacumine, et ipsa in maritimis nascens  huius racemorum X et XII cacumina trita ex vino pota coeliacis,dysintericis, sanguinem excreantibus mensumque abundantiae auxiliantur — Est et tragopogon, quemalii comen vocant, caule parvo, foliis croci, radice longa,dulci, super caulem calice lato, nigro  nascitur in asperismanditurque, sine usu